Kupiškio rajono savivaldybės tarybai

**KUPIŠKIO RAJONO SAVIVALDYBĖS TARYBOS SPRENDIMO**

**„DĖL SAVIVALDYBĖS BŪSTO NUOMOS“ PROJEKTO**

**AIŠKINAMASIS RAŠTAS**

2021-09-14

Kupiškis

**Sprendimo projekto tikslas ir uždaviniai:** vadovaujantis Kupiškio rajono savivaldybės būsto ir socialinio būsto, kaip Kupiškio rajono savivaldybės būsto fondo dalies, nuomos tvarkos aprašo, patvirtinto Kupiškio rajono savivaldybės tarybos 2019 m. gruodžio 19 d. sprendimu Nr. TS-304 „Dėl Kupiškio rajono savivaldybės būsto ir socialinio būsto, kaip Kupiškio rajono savivaldybės būsto fondo dalies, nuomos tvarkos aprašo patvirtinimo“, 39.2 papunkčiu, 41 punktu prašoma išnuomoti Savivaldybės būstą asmeniui, kuris su Kupiškio rajono savivaldybe ar jos įstaigomis yra susijęs darbo ar jų esmę atitinkančiais santykiais.

**Siūlomos teisinio reguliavimo nuostatos:**

– Lietuvos Respublikos paramos būstui įsigyti ar išsinuomoti įstatymas;

– Kupiškio rajono savivaldybės būsto ir socialinio būsto, kaip Kupiškio rajono savivaldybės būsto fondo dalies, nuomos tvarkos aprašas, patvirtintas Kupiškio rajono savivaldybės tarybos 2019 m. gruodžio 19 d. sprendimu Nr. TS-304.

**Laukiami rezultatai:** Kupiškio rajono savivaldybei suteikus Savivaldybės būstą, Savivaldybės įstaigoje pradės dirbti naujas specialistas.

**Lėšų poreikis ir šaltiniai:** sprendimo įgyvendinimui papildomų lėšų nereikės.

**Kiti sprendimui priimti reikalingi pagrindimai, skaičiavimai ar paaiškinimai:** nėra.

**Lyginamasis variantas:** nėra.

**Sprendimo projekto antikorupcinio vertinimo pažyma\*:** nėra.

Infrastruktūros skyriaus vedėjas Mažvydas Šalkauskas

\* sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles, patvirtintas Lietuvos Respublikos Vyriausybės 2014 m. kovo 12 d. nutarimu Nr. 243 „Dėl Teisės aktų projektų antikorupcinio vertinimo taisyklių patvirtinimo“.